Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, Triman Minerals enpresako plantillaren eskubideez arduratzeko eta Sodenak egindako inbertsio berreskuratzeko hartzen ari diren neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urtarrilaren 21ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia jaunak, Legebiltzarreko Erregelamenduan ezarritakoaren babesean, honako galdera hau egiten dio Garapen Ekonomikorako kontseilari eta Nafarroako Gobernuko lehendakariorde denari, Osoko Bilkuran ahoz erantzun dezan:

2017ko abuztuan, Sodena enpresa publikoak 1,5 milioi inguruko mailegua eman zion Triman Minerals enpresari, zuzendaritzak hurrengo urteetarako azaldutako nazioarteko negozio-plana aldezteko. Kreditua, Aierdi lehendakariordearen hitzetan, “behar adinako berariazko bermeekin” eman zen. Une honetan, 2018ko ekainaren 5ean enpresan konkurtsoa dekretatu ostean, langileak salatzen ari dira 45 familia nafar babesgabetasun egoeran daudela, 12 hilabete daramatzatelako kobratu gabe.

Nafarroako Gobernua zer neurri hartzen ari da Triman Mineralseko plantillaren eskubideak babesteko eta, horrenbestez, egindako inbertsioa berreskuratzeko?

Iruñean, 2019ko urtarrilaren 16an

Foru parlamentaria: Guzmán Garmendia Pérez